Kolmega korrutame neid seekord hea õnne jaoks. Kolm tähistab kolmikjõudu ehk kolmainsust. Kristlikus kultuuriruumis on tuntud Isa, Poeg ja Püha Vaim. Jooga sünnimaal Indias on kolmikjõuks Shiva (muutja ja hävitaja), Brahma (looja) ning Vishnu (säilitaja), kes esindavad kolme looduse igavese kulgemise tsükli põhitahku - kõigele on antud aeg ilmuda, kesta ja kas kaduda või uue vormi võtnuna taas otsast alata. Seega  sümboliseerib number 3 siin täiuslikku eluringi.